**Informácie pre autorov ohľadne evidencie publikačnej činnosti vo vykazovacom období 2022**

**31.1.2022 skončilo vykazovacie obdobie CREPČ 2021 podľa Vyhlášky č. 456/2012 Z. z.** o centrálnom registri evidencie publikačnej činnosti a centrálnom registri evidencie umeleckej činnosti.

**Od 1.2.2022 začína vykazovacie obdobie CREPČ 2022 v zmysle novej** [**Vyhlášky č. 397/2020 Z. z.**](http://cms.crepc.sk/Data/Sites/1/pdf/metodickepokyny/2022/vyhlaska397-2020.pdf)[**MŠVVaŠ o centrálnom registri evidencie publikačnej činnosti a centrálnom registri evidencie umeleckej činnosti**](http://cms.crepc.sk/Data/Sites/1/pdf/metodickepokyny/2022/vyhlaska397-2020.pdf) **- s novými kategóriami EPC a s novými kategóriami ohlasov.**  
  
Všetky nové záznamy v CREPČ 2 sa od 1.2.2022 môžu vytvárať a importovať z KIS len s novými kategóriami EPC a novými kategóriami ohlasov. **Publikácie, ktoré neboli doteraz evidované v CREPČ, sa od 1.2.2022 budú evidovať už len podľa novej Vyhlášky č. 397/2020 Z. z. nezávisle na roku vydania publikácie.**    
[**Evidencia pre vykazovacie obdobie CREPČ 2022**](http://cms.crepc.sk/pokyny-crepc-pre-vykazovacie-obdobie-2022.aspx) sa riadi aktuálne platným znením Zákona o VŠ, Vyhláškou č. 397/2020 Z. z. a Metodikou evidencie publikačnej činnosti pre vykazovacie obdobie CREPČ 2022.

**Vykazovacie obdobie 2022 trvá od 1.2.2022 do 31.1.2023.**

Najdôležitejšou zmenou v novej [**Vyhláške č. 397/2020 Z. z.**](http://cms.crepc.sk/Data/Sites/1/pdf/metodickepokyny/2022/vyhlaska397-2020.pdf)[**MŠVVaŠ o centrálnom registri evidencie publikačnej činnosti a centrálnom registri evidencie umeleckej činnosti**](http://cms.crepc.sk/Data/Sites/1/pdf/metodickepokyny/2022/vyhlaska397-2020.pdf) **sú nové kódy kategórií publikačnej činnosti a nové kategórie ohlasov.**

**Vo vykazovacom období 2022 bude SLDK evidovať publikačnú činnosť autorov i ohlasy vo svojom knižnično-informačnom systéme s novými aj starými kategóriami publikačnej činnosti i ohlasov.**

**Podľa obsahu sa výstup publikačnej činnosti eviduje v**[**kategórii**](https://sldk.tuzvo.sk/sites/default/files/nove_kategorie_epc_podla_vyhlasky_c._397_2020_z._z_0_0_0_0_0_1_0_0.pdf)**:**

**a) vedecký (V), b) odborný (O), c) pedagogický (P), d) umelecký (U), e) dokument podliehajúci ochrane práv duševného vlastníctva (D) a f) iný (I).**

[**Porovnanie kategórií EPCA podľa Vyhlášky 456/2012 Z. z. a Vyhlášky 397/2020**](https://sldk.tuzvo.sk/sites/default/files/porovnanie_kategorii_epca_podla_vyhlasky_456_1_0.pdf) **Z. z.**

[**Kategórie evidencie ohlasu**](https://sldk.tuzvo.sk/sites/default/files/nove_kategorie_ohlasov_epc_podla_vyhlasky_c._397_2020_z._z_0_0_0_1_2_0_0.pdf) **na výstup publikačnej činnosti sú už len 3** namiesto pôvodných 10 kategórií ohlasu, a síce:

**Kód 1 - citácia v publikácii registrovaná v citačných indexoch Kód 2 - citácia v publikácii vrátane citácie v publikácii registrovanej v iných databázach okrem citačných indexov Kód 3 - recenzia a umelecká kritika v publikácii**

Vzhľadom k tomu, že pre evidenciu publikačnej činnosti pribudli nové **povinné údaje**, bol **upravený aj** [**Všeobecný formulár SLDK**](https://dokumenty.tuzvo.sk/sites/default/files/formular_2022.docx), kde popri **kóde** [**OBLASTI VÝSKUMU**](https://sldk.tuzvo.sk/sites/default/files/oblasti_vyskumu_0.pdf) pribudol aj **kód** [**ŠTUDIJNÉHO ODBORU**](https://sldk.tuzvo.sk/sites/default/files/studijne_odbory.pdf)**. Oblasť výskumu a rovnako aj študijný odbor sa vyberá podľa obsahu a zamerania konkrétnej publikácie**, nie podľa akreditácie študijného programu, či oblasti pôsobenia autora.

**Tieto kódy i ostatné údaje vo Všeobecnom formulári SLDK je potrebné POVINNE vyplniť samotnými autormi** publikácií, a to kvôli korektnosti vykazovania publikačnej činnosti za účelom dotácie.

Aktuálne vykazovacie obdobie 2022 sa okrem Vyhlášky 397/2020 Z. z. riadi aj metodickými pokynmi v [**Metodika evidencie publikačnej činnosti 2022**](http://cms.crepc.sk/Data/Sites/1/pdf/metodickepokyny/2022/metodika_2022_220114.pdf) (ďalej Metodika EPC 2022), kde sú uvedené všetky hlavné informácie týkajúce sa samotnej evidencie publikačnej činnosti – ako pri evidencii postupovať, čo musí záznam obsahovať, komu je možné publikáciu zaevidovať, ale aj to, **čo nie je predmetom evidencie publikačnej činnosti:**

**normy** • ochranné známky, žiadosti o udelenie dodatkového ochranného osvedčenia, prihlášky ochrannej známky, prihlášky označenia pôvodu výrobkov, prihlášky zemepisného označenia výrobkov, prihlášky šľachtiteľského osvedčenia • publikácie dostupné len pre vybranú limitovanú skupinu používateľov prostredníctvom prístupových údajov • publikácie len študentov prvého a druhého stupňa vysokoškolského štúdia • edukačné pomôcky a hry • **preprinty a publikácie, ktoré ešte neboli vydané v konečnej tlačenej alebo elektronickej verzii (často označené vydavateľom ako first online, early access a pod.)** – platí aj pre ohlasy • **záverečné a kvalifikačné práce** (aj knižne vydané; to neplatí pre vedecké monografie, ktoré boli predložené na habilitačné konanie) • **osobné blogy a stránky na internete** • e-learningové kurzy • **PPT prezentácie a prednášky** • **články v dennej tlači** a v prílohách dennej tlače • brožúry, prospekty, katalógy produktov a iné propagačné materiály • **študijné príručky** ako propagačné materiály o štúdiu na vysokých školách, sprievodcovia štúdií a podobné materiály • **krátke oznámenia o plánovaných alebo už konaných odborných a vedeckých podujatiach** a informačné letáky ku podujatiam • **oznámenia a spomienkové oznamy o výročiach alebo úmrtiach vedeckých pracovníkov** • rozhlasové a televízne vysielanie (čítania, rozhovory atď.) • **verejne dostupné interné dokumenty** (interné politiky, stratégie rozvoja, organizačnometodické pokyny, smernice, štandardy a pod.).

Do pozornosti dávame aj **UZNANIE RECENZOVANOSTI PUBLIKÁCIE**, pričom recenzným konaním prechádza už väčšina dokumentov: ([Metodika EPC 2022](http://cms.crepc.sk/Data/Sites/1/pdf/metodickepokyny/2022/metodika_2022_220114.pdf), s. 26) „**Za recenzenta sa nepovažuje editor, zostavovateľ, vedecká rada** (komisia, výbor a podobne) **alebo iný autor tej istej publikácie**. **Recenzenti musia pôsobiť na inom pracovisku (katedre) ako autori publikácie. Ak recenzent pôsobí na rovnakom pracovisku ako ktorýkoľvek autor publikácie,** do záznamu sa zapisuje, ale **nie je vnútornou kontrolou považovaný za recenzenta.“**

**Záznam publikácie, ktorej autormi sú zamestnanci viacerých VŠ, je v CREPČ 2 evidovaný len raz** - to predpokladá **vzájomnú dohodu autorov** jednotlivých inštitúcií **ohľadne percentuálnych podielov a kategórie publikačnej činnosti ešte pred zaevidovaním v príslušnom lokálnom knižnično-informačnom systéme** a následne v  CREPČ 2, aby sa predišlo chybám a rozporom pri evidencii v CREPČ 2.

**Do štatistiky štátnej dotácie pre vykazovacie obdobie 2022** budú zaradené záznamy publikácií, ktoré boli **vydané v roku 2022** a tiež publikácií **vydaných v roku 2021**, ak neboli zaevidované v predchádzajúcom vykazovacom období. Tu je dôležité **pri spoločných záznamoch s inými VŠ dodržiavať jedno vykazovacie obdobie**, aby nedochádzalo k zbytočným disproporciám pri spracovaní do jedného spoločného online systému CREPČ 2.

**Publikácia bude zaevidovaná** do CREPČ 2 až **po doručení kompletných podkladov,** potrebných k evidencii publikačnej činnosti, **do SLDK** a po **vyplnení všetkých povinných údajov v aktuálnom** [**Všeobecnom formulári SLDK**](https://dokumenty.tuzvo.sk/sites/default/files/formular_2022.docx)**,** vrátane **oblasti výskumu, študijného odboru** a **podpisov** autora (autorov) a vedúceho pracoviska. **V prípade neuvedenia všetkých údajov vo formulári budú podklady vrátené autorom na doplnenie.**

**K publikáciám** s kategóriou EPC **V1** a typom dokumentu monografia, kritická pramenná edícia, kritický komentovaný preklad, kartografické dielo, katalóg umeleckých diel, editovaná kniha **je** **potrebné pripojiť plný text publikácie v elektronickej podobe**, uložený v samostatnom PDF súbore s max. veľkosťou 50 MB – inak nie je možné záznam v CREPČ 2 potvrdiť a následne odoslať na verifikáciu pre potreby štátnej dotácie ([Metodika](http://cms.crepc.sk/Data/Sites/1/pdf/metodickepokyny/2022/metodika_2022_220114.pdf) EPC 2022, s. 42-43). **K publikáciám s kategóriou EPC V2 a typom dokumentu kapitola** je potrebné doložiť plný text kapitoly a titulný list publikácie, obsah, úvod, predhovor, záver, doslov, tiráž, informácie o autoroch a celá použitá literatúra, príp. URL linky plného textu publikácie trvalo a verejne dostupné.

**Priebežne sú v SLDK registrované aj ohlasy autorov, pričom autori sú zodpovední za dodávanie podkladov k evidencii ohlasov, za ich kontrolu a úplnosť v databáze EPCA SLDK.**

Potrebné informácie a odkazy, týkajúce sa evidencie publikačnej činnosti (i ohlasov) nájdete [na stránke SLDK v časti Publikačná činnosť](https://sldk.tuzvo.sk/sk/publikacna-cinnost) a na stránke [CREPČ](http://cms.crepc.sk/pokyny-crepc-pre-vykazovacie-obdobie-2022.aspx).

Prípadné otázky môžu autori publikačnej činnosti adresovať aj priamo pracovníčkam knižnice - spracovateľkám publikačnej činnosti podľa jednotlivých pracovísk:

**Mgr. Eva Fürhofferová** - DF, LF, ABH, VšLP, CĎV; kl. 6653; e-mail: [eva.furhofferova@tuzvo.sk](mailto:eva.furhofferova@tuzvo.sk)

**Mgr. Eva Macková** - FEE, ÚCJ, ÚTVŠ; kl. 6657; e-mail: [eva.mackova@tuzvo.sk](mailto:eva.mackova@tuzvo.sk)

**Mgr. Lucia Maťokárová** - FEVT; kl. 6645; e-mail: [lucia.uhrinova@tuzvo.sk](mailto:lucia.uhrinova@tuzvo.sk)

**Evidencia ohlasov : Ohlasy kategórie 1 Lesnícka fakulta** - PhDr. Janka Morongová**,** kl. 6657, e-mail:  [janka.morongova](mailto:%20janka.morongova@tuzvo.sk)@tuzvo.sk

**Drevárska fakulta, Fakulta techniky -** Ing. Patrícia Olekšáková**,** kl. 6656, e-mail: [patricia.oleksakova@tuzvo.sk](mailto:patricia.oleksakova@tuzvo.sk)

**Fakulta ekológie a environmentalistiky** - Mgr. Eva Macková, kl. 6657; e-mail: [eva.mackova@tuzvo.sk](mailto:eva.mackova@tuzvo.sk)

**Ohlasy kategórií 2,3 - DF, LF, FT, FEE TU + ostatné organizačné súčasti**   
Ing. Patrícia Olekšáková**,** kl. 6656, e-mail: [patricia.oleksakova@tuzvo.sk](mailto:patricia.oleksakova@tuzvo.sk)

SLDK, 7.2.2022 Mgr. Eva Fürhofferová, garant evidencie publikačnej činnosti